Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: A Természettudomány tantárgy kerettanterve a közoktatásról szóló 1993. évi LXXIX. törvényben (a továbbiakban: közoktatási törvény) meghatározott tartalommal és az
Paragraph Index: 1332

4. A természettudományt mindenkinek alapelv érvényesülése a kerettantervben A kerettanterv alapvetĘ célja, hogy a tanulók mind szélesebb körével szerettesse meg a természettudományokat, hozza közelebb a természettudományos alapismereteket, mutassa meg az élet minden területén sikerrel alkalmazható természettudományos gondolkodás sajátságait, és fejlessze az ezek alkalmazásához szükséges kompetenciákat. A program bevezetése olyan iskolákban, pedagógusi kollektívákban különösen ajánlható, ahol a heterogén csoportokban való tanítás, a célokhoz rendelt rugalmas csoportszervezési formák alkalmazása, a korszerĦ pedagógiai technikák felhasználása a helyi pedagógiai kultúra része.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes